Dječji vrtić Ana Dicmo Kraj 42A Klasa : 601-05/22-01/01 Ur.broj: 2175/04-02-22-01 Dicmo, 1.srpnja 2022.godine

Na temelju čl.1a Zakona o predškolskom odgoju i obrazovanju (NN 10/97, 107/07, 94/13) i čl. 4 Pravilnika o upisu i načinu ostvarivanja prednosti pri upisu djece u Dječji vrtić Ana, Upravno vijeće Dječjeg vrtića Ana, na 5.sjednici održanoj 30.lipnja 2022.godine objavljuje

**NATJEČAJ**

**o provođenju postupka e – upisa u programe**

**Dječjeg vrtića Ana za pedagošku godinu 2022./23.**

**I.** U Vrtić se upisuju djeca od navršene treće godine života do godine prije polaska u školu. Pravo na upis djeteta ostvaruju roditelji koji zajedno sa djetetom imaju prebivalište na području Općine Dicmo.

**II.** Prijave za upis djece zaprimaju se elektroničkim putem na poveznici <https://e-upisi.hr/>

od 16.srpnja do 21.srpnja 2022.

**Detaljne upute za roditelje/staratelje možete pronaći na našoj web starnici** <https://djecji-vrtic-ana-dicmo.hr/>. Napominjemo kako treba imati pristup sustavu E-građani, na koji se možete prijaviti korištenjem prihvaćenih vjerodajnica (nalaze se na poveznici <https://gov.hr/hr/lista-prihvacenih-vjerodajnica/1792)>.

**III.** Pri prijavi za upis djeteta u Vrtić potrebno je priložiti obveznu dokumentaciju za upis djece u vrtić i dokumentaciju kojom se ostvaruje prednost pri upisu.

OSNOVNI DOKUMENTI

1. **Zahtjev za upis djeteta (djece) u vrtić** – roditelj/staratelj stvara u sustavu e-upisi popunjavanjem traženih podataka
2. **Rodni list (izvadak iz metice rođenih) –** dohvaća se iz sustava E-građani
3. **Dokaz o prebivalištu za oba** roditelja (Uvjerenje o prebivalištu/boravištu Ministarstva unutarnjih poslova ili preslika osobnih iskaznica oba roditelja) – dohvaća se iz sustava E-građani
4. Za **djecu s teškoćama u razvoju** nalaz i mišljenje liječničkog povjerenstva Centra za socijalnu skrb / Zavoda za vještaćenje i profesionalnu rehabilitaciju i zapošljavanje oosba s invaliditetom i/ili odluka drugog nadležnog tijela – priložit (uploadati) u sustavu prije zaključavanja zahtjeva za upis

DOKUMENTI KOJIMA RODITELJ/STARATELJ DOKAZUJE PRAVO NA PREDNOST PRI UPISU ( čl.20. Zakona o predškolskom odgoju i obrazovanju i Pravilnik o upisu i načinu ostvarivanja prednosti pri upisu u Dječji vrtić Ana)

**1.** **Za** **djete (djecu) zaposlenih roditelja**

* **potvrdu o zaposlenosti** roditelja za oba roditelja ili jednog roditelja ukoliko je samo jedan roditelj zaposlen (ne starije od 30 dana do dana početka upisa, potvrda se uzima na Hrvatskom zavodu za mirovinsko osiguranje). - dohvaća se iz sustava E-građani
* **preslika rješenja o samostalnom obavljanju djelatnosti** (za privatne poslodavce) ne starije od 30 dana do dana podnošenja zahtjeva za upis – priložit (uploadati) u sustavu prije zaključavanja zahtjeva za upis
* **2. Za dijete (djecu) roditelja invalida Domovinskog rata** – rješenje o statusu HRVI (s klauzulom pravomoćnosti) – priložit (uploadati) u sustavu prije zaključavanja zahtjeva za upis

**3. Za dijete (djecu)** **koja žive sa samo jednim zaposlenim roditeljem** - potvrda o zaposlenosti roditelja (HZMO) te presuda o razvodu braka ili drugi dokaz da drugi roditelj ne živi u zajedničkom kućanstvu **4. Za dijete (djecu) samohranih roditelja** – potvrda o zaposlenosti roditelja (HZMO), rodni list ili potvrda o nestanku drugog roditelja **5. Za dijete (djecu) u obiteljima sa više djece** – rodni listovi za svako dijete 6. **Za dijete (djecu) u godini pred polazak u školu** - vidljivo iz rodnog lista koji se dohvaća se iz sustava E-građani **7. Za dijete (djecu) u udomiteljskoj obitelji** – sudska odluka i rješenje Centra za socijalnu skrb o smještaju djeteta u udomiteljsku obitelj - priložit (uploadati) u sustavu prije zaključavanja zahtjeva za upis **8. Za dijete (djecu) kojemu su oba roditelja redoviti studenti** - potvrda visokoškolske ustanove o statusu redovnog/ih studenata za tekuću akademsku godinu ne starije od 30 dana do dana podnošenja zahtjeva za upis – priložit (uploadati) u sustavu prije zaključavanja zahtjeva za upis **9.** Za **djecu s teškoćama u razvoju** nalaz i mišljenje liječničkog povjerenstva Centra za socijalnu skrb / Zavoda za vještaćenje i profesionalnu rehabilitaciju i zapošljavanje oosba s invaliditetom i odluka drugog nadležnog tijela – priložit (uploadati) u sustavu prije zaključavanja zahtjeva za upis

**Prijava se ne može obaviti bez potpune dokumentacije.**

**IV.** Rezultati upisa biti će objavljeni na oglasnoj ploči vrtića i web stranici vrtića (<http://djecji-vrtic-ana-dicmo.hr>) 30.srpnja 2022.godine.

**V.** Na odluku upisne komisije podnositelji zahtjeva imaju pravo žalbe, koju mogu podnijeti Upravnom vijeću Vrtića u roku od 15 dana od objavljivanja rezultata upisa. Žalbe se zaprimaju u Vrtiću ili poštom (Dječji vrtić Ana ; Kraj 42, 21232 Dicmo ; sa naznakom „za Upravno vijeće“).